Οι **Φούλα** είναι μια εθνότητα που ζει στις περιοχές της Σαχάρας, του Σαχέλ και της Δυτικής Αφρικής. Κατοικούν κατά μήκος ολόκληρης της γραμμής από τη Σενεγάλη ως το Σουδάν. Οι περισσότεροι ζουν στις χώρες της Δυτικής Αφρικής και στα βόρεια μέρη της Κεντρικής Αφρικής, στο Νότιο Σουδάν, στο Νταρφούρ και σε περιοχές κοντά στην ακτή της Ερυθράς Θάλασσας στο Σουδάν. Ο ακριβής αριθμός των Φούλα, γνωστών και ως Φουλανί, αλλά και Φουλμπέ στη γλώσσα τους, είναι άγνωστος καθώς υπάρχουν αντικρουόμενοι ορισμοί για το ποιος/α είναι Φούλα. Υπάρχουν 25 με 40 εκατομμύρια Φουλανί στο κόσμο.

Ένα σημαντικό ποσοστό των Φούλα – το ένα τρίτο του πληθυσμού τους, ή περίπου 7 με 10 εκατομμύρια σύμφωνα με εκτιμήσεις – είναι κτηνοτρόφοι. Οι Φούλα είναι η μεγαλύτερη νομαδική ποιμενική εθνότητα στον κόσμο. Η πλειοψηφία των Φούλα είναι ημιμόνιμα εγκατεστημένοι σε κάποιο μέρος ή μόνιμα εγκατεστημένοι σε κάποιο μέρος, αγρότες, λόγιοι, έμποροι, τεχνίτες και ευγενείς (στα βασίλεια της Νιγηρίας, που διατηρούν ένα καθαρά εθιμοτυπικό ρόλο). Ως εθνοτική ομάδα, το συνεκτικό τους στοιχείο είναι η γλώσσα Φούλα, η ιστορία τους και ο πολιτισμός τους. Οι Φούλα είναι σχεδόν εξ ολοκλήρου μουσουλμάνοι.

Πολλοί ηγέτες της Δυτικής Αφρικής είναι Φούλα, συμπεριλαμβανομένου του πρώην Προέδρου της Νιγηρίας, Μουχαμαντού Μπουχάρι, του πρώην προέδρου του Καμερούν Αχμαντού Αχιτζό, του προέδρου της Σενεγάλης Μακί Σαλ, του προέδρου της Γκάμπιας Αντάμα Μπάρροου, του προέδρου της Γουινέας-Μπισάου Ουμάρου Σισοκό Εμπαλό, του πρωθυπουργού του Μάλι Μπουμπού Σισέ. Καταλαμβάνουν επίσης θέσεις σε μεγάλους διεθνείς θεσμούς, όπως η Αναπληρώτρια Γενική Γραμματέας των Ηνωμένων Εθνών, Αμίνα Τζ. Μοχαμμάν, ο 74ος πρόεδρος της Γενικής Συνέλευσης του ΟΗΕ Τιτζάνι Μουχάμαντ Μπάντε και ο Γενικός Γραμματέας του ΟΠΕΚ, Μοχάμεντ Σανούσι Μπαρκίντο.

Παραπομπές
----------

  

1. ↑  Richard M. Juang (2008). *Africa and the Americas: Culture, Politics, and History*. ABC-CLIO. σελ. 492. ISBN 978-1-85109-441-7.
2. ↑  Felicity Crowe (2010). *Modern Muslim Societies*. Marshall Cavendish. σελ. 262. ISBN 978-0-7614-7927-7.
3. ↑  Steven L. Danver (2015). *Native Peoples of the World: An Encyclopedia of Groups, Cultures and Contemporary Issues*. Routledge. σελίδες 31–32. ISBN 978-1-317-46400-6.
4. ↑  «Fulbe». *homepage.univie.ac.at* (στα Γερμανικά). Αρχειοθετήθηκε από το πρωτότυπο στις 24 Νοεμβρίου 2021. Ανακτήθηκε στις 30 Αυγούστου 2020.
5. ↑  David Levinson (1996). «Fulani». *Encyclopedia of World Cultures: Africa and the Middle East, Volume 9*. Gale Group. ISBN 978-0-8161-1808-3.
6. ↑  Anthony Appiah· Henry Louis Gates (2010). *Encyclopedia of Africa*. Oxford University Press. σελ. 495. ISBN 978-0-19-533770-9.
7. 1 2  David Levinson (1996). «Fulani». *Encyclopedia of World Cultures: Africa and the Middle East, Volume 9*. Gale Group. ISBN 978-0-8161-1808-3.
8. ↑  Christopher R. DeCorse (2001). *West Africa During the Atlantic Slave Trade: Archaeological Perspectives*. Bloomsburg Academic. σελίδες 172–174. ISBN 978-0-7185-0247-8.
9. ↑  Anthony Appiah· Henry Louis Gates (2010). *Encyclopedia of Africa*. Oxford University Press. σελίδες 495–496. ISBN 978-0-19-533770-9.
10. ↑  Richard M. Juang (2008). *Africa and the Americas: Culture, Politics, and History*. ABC-CLIO. σελ. 492. ISBN 978-1-85109-441-7.
11. ↑  Pat Ikechukwu Ndukwe (1996). *Fulani*. The Rosen Publishing Group. σελίδες 9–17. ISBN 978-0-8239-1982-6.
12. ↑  D Group (2013). *Encyclopedia of African Peoples*. Routledge. σελίδες 85–88. ISBN 978-1-135-96334-7.
13. ↑  «Religion and expressive culture – Fulani». *www.everyculture.com*. Ανακτήθηκε στις 30 Αυγούστου 2020.
14. ↑  «Fulani | people». *Encyclopedia Britannica* (στα Αγγλικά). Ανακτήθηκε στις 27 Οκτωβρίου 2020.